cyanic-selkie/wikianc huggingface dataset:
Наивен Баесов класификатор
Функционирање на моделот
Наивниот Баесов класификатор е заснован врз Баесовата теорема за пресметување на условната веројатност P(c|x) (веројатноста да се случи настанот „c“ под услов да се случил настанот „x“) преку веројатностите P(c), P(x) и P(x|c) каде со „c“ е означена одредена класа, додека пак со „x“ е означена вредноста на некој податок (својство, одлика, атрибут). Притоа, изразот P(c|x) може да се протолкува како веројатноста одреден ентитет да припаѓа на класата „c“ во оној случај кога поседува дадено својство „x“. Дополнително, со P(c) се означува веројатноста за ентитетот да припаѓа на класата „c“ пред да бидат анализирани податоците (prior probability). P(x) е веројатноста за одреден ентитет да го поседува својството „x“ како своја одлика, додека P(x|c) е веројатноста еден ентитет да го поседува својството „x“ како своја одлика под услов дека тој ентитет припаѓа на класата „c“.
Притоа, Баесовата теорема е изразена преку равенката: P(c|x) = P(x|c) × P(c) / P(x)
Наивниот Баесов класификатор претпоставува дека ефектот од вредноста на својството „x“ кај дадена класа „c“ е независен од вредностите кои ги имаат останатите својства. Оваа претпоставка се нарекува претпоставка за класна условна независност.
Примената на Наивниот Баесов класификатор ги вклучува следниве чекори:
Веројатноста ентитетот да припаѓа на класата „c“ при услов тој да поседува дадено множество од својства „X“ (P(c|X)) може да се пресмета откако најпрво ќе се направат табели на честотата за секое поединечно својство во однос со крајниот излез (класа). Понатаму, табелите на честотата да се трансформираат во табели на веројатноста. Најпосле, со помош на равенката од Баесовата теорема, за секоја можна класа се пресметува веројатноста ентитетот кој поседува множество својства „X“ да припаѓа на неа (P(c|X), под услов c да биде елемент на C; додека C е множество од сите можни класи на кои дадениот ентитет може да припаѓа со одредена веројатност). Онаа класа „c“ за која важи дека c е елемент на C и за која е најголема веројатноста ентитетот кој поседува множество својства „X“ да припаѓа на неа (P(c|X)) е класата која е резултат на предвидувањето. Тоа значи дека Наивниот Баесов класификатор ќе го класифицира ентитетот кој поседува множество својства „X“ како ентитет кој припаѓа на класата c која е елемент на C.
Светото семејство со три зајаци
Светото семејство со три зајаци — дрворез околу 1496 година, на германскиот уметник Албрехт Дирер (1471-1528). На него е прикажано христијанското свето семејство на Марија, Јосиф и новороденчето Исус, во затворена градина, што ја симболизира невиноста на Марија. Детето Исус чита од она што е најверојатно книга со списи, што ја претставува неговата тесна врска со Словото Божјо, не само затоа што во христијанството го исполнува старозаветното пророштво за месија, туку и затоа што во некои христијански традиции Исус бил опишан како Божји збор.
490
490 (Римски бројки) — година според општоприфатениот календар. Тоа била 490 година од новата ера, 490. од првиот милениум, 90. од V век и прва од 490-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5998 и 5999 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5240 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4250 и 4251 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1243.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 490 година се протега во 3126 и 3127, додека според второто гледиште, годината трае во текот на 3186 и 3187 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1033. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 136 и 135 година пред хиџра.
Метимир
Метимир — целосно раселено село во областа Ѓават-Кол, во Општина Битола, во околината на градот Битола.
Географија и местоположба
Селото се наоѓа во областа Ѓават-Кол, на истчните падини на Бигла, оддалечено 30 километри североисточно од Битола.
Етимологија
По кажувањето на мештаните од село Метимир, името на селото различно се објаснува. Името има чист македонски карактер. Кај поголемиот дел од населението, поготово кај постарите може да се чуе следната легенда за потеклото на името на селото: "Селото уште во својот најстар период го сочинувале шест до осум куќи - колиби. Сите жители биле од еден род, една крв. Помеѓу нив владеела братска љубов; за сите спорови и несогласувања се решавало на најдобар начин за сите - родбински. Бидејќи целото нивно внимание било свртено на подобрување на нивниот економски живот, тие имале сè што им било потребно за живот. Уште повеќе, по својата географска положба селото било оддалечено од сите патишта, па така било поштедено од секакви зулуми и грабежи. Бидејќи во селото сè било како во мед и во мир му го дале името Метимир. Директното толкување на зборот Метимир значи: "имаат мед и млеко", кое што по пат на разни трансформации се престорило во Метимир".
Историја
Селото се споменува како Метомир во XV век со 22 глави на домаќинства. Исто така, селото е споменато како Матимар и во османлиските даночни регистри на немуслиманското население од вилаетот Манастир од 1611-1612 година со 14 домаќинства.
Население
Според статистиката на Васил К’нчов („Македонија, Етнографија и статистика“) од 1900 година, во Метимир живееле 100 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Метимир имало 160 Македонци, под врховенството на Бугарската егзархија.
Според пописот од 2002 година, селото Метимир има 10 жители, сите Македонци.
Според последниот попис од 2021 година, во селото немало жители.
Родови
Метимир е македонско село.
Родови во селото се:
Избирачко место
Селото е опфатено во избирачкото место бр. 210 според Државната изборна комисија, сместени во просториите на месна заедница на селото Лера.
На претседателските избори во 2019 година, на ова избирачко место биле запишани вкупно 108 гласачи.
Иселеништво
До 1951 година од селото имало иселеници во Битола (4 семејства), Романија (2 семејства), САД (3 семејства), Канада (1 семејство), Русија (1 семејство) и во Бугарија (3 семејства).
Иселеништвото продолжило и потоа и водело кон Битола, САД, Канада, Австралија.
19 албум на Адел
19 е првиот студиски албум на англиската пејачка Адел, издаден на 28 јануари 2008 година, една недела по физичкото издавање на водечкиот сингл „Chasing Pavements“. Уште во првата недела албумот се искачил на првото место на Британските Табели за Албуми. Во албумот исто така се наоѓа преработката на песната на Боб Дилан, „Make You Feel My Love“ од неговиот албум од 1997, Time Out of Mind.
Позадина
Адел ја снимила „Make You Feel My Love“ од Боб Дилан, по препорака на нејзиниот менаџер, Џонатан Дикинс, кој многу ја сакал песната. Песната „Hometown Glory“ се нашла на британските и американскити телевизиски емисии Кожи, Вовед во Анатомија, Три Хил, Холијоукс, Таен Дневник на една повикувачка, а на песната танцувала Кати Шинк, евентуален победник и Џошуа Ален на емисијата Мислиш Дека Знаеш Да Танцуваш. Во јули 2008, Адел му кажала на Пит Луис од магазинот Blues & Soul, дека причината поради која го нарекла албумот 19 била со цел да ја одрази возраста која ја имала додека го пишувала албумот: „Јас само се сеќавам како станав жена во тоа време. [И] Мислам дека тоа дефинитивно е документирано во песните“.
Тајванското издание на албумот било издадено на 5 март 2008 година. Албумот покрај стандардниот список на песни содржи и три бонус песни: „That's It I Quit I'm Movin' On“ (Б-страна на „Chasing Pavements“), „Now and Then“ (Б-страна на „Cold Shoulder“) и „Painting Pictures“ (Б-страна на „Make You Feel My Love“). Индонезиското специјално издание на албумот било издадено на 3 март 2008. Освен стандардниот список на песни, албумот содржи и бонус видео за „Chasing Pavements“.
IC 1333
IC 1333 — галаксија во соѕвездието Мал Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1333 се споменува и како NPM1G +36.0208.
Откривање
Објектот е откриен на 13 април 1896 година од страна на Стефан Жавел.
Податоци од набљудување
Според морфолошката класификација на галаксиите, IC 1333 е од видот E0. Видливиот сјај со голо око изнесува 15,2 mag, а оној во рамките на интервалот од минималната до максималната честота 16,2 mag, додека површинскиот сјај изнесува 13,3 m/лм2. IC 1333 има привидни димензии од 0,4' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 21 м 27,6 с, а неговата деклинација, односно висината на лакот на тој агол, +36° 27' 9".
Други поделби
Проучување на IC 1333 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2080857.
Младен Симоски
Младен Симоски - Требош ( во —  во ) — македонски партизан, борец за слобода на Македонија и учесник во НОВ.
Животопис
Потекнувал од сиромашно градско семејство. Завршил основно училиште, а потем изучил занает. Работел како самарџија. Рано се вклучил во оружената борба против фашистичкиот окупатор. Во 1942 година бил примен за член на Комунистичката партија на Југославија. Партиската активност му била разновидна. Неговиот стан служел за одржување на состаноци и за засолнување на илегалци. Во 1942 година се преселил во Скопје. Веднаш се поврзал со партиската организација. Одржувал врски со илегални работници и вршел многу други задачи што партиската организација му ги поставувала. Во 1943 година заминал во Тетовскиот партизански одред. Во септември 1944 година во борба против албанските фашисти кај Беличица, бил ранет и заробен. Балистичките банди на Џемо организирале јавно стрелање на Младен Симоски, Андреа Христоски - Шварц и Сретен Тофилоски, во дворот на црквата „Свети Никола“ во Беличица. Со нивната смрт требало да се предизвика страв кај родољубивото население. На јавното погубување пред црквата, херојски се држел ѝ пред да биде погубен успеал да извика: „Смрт на фашизмот - Слобода на народот!“
Тој има заедничко гробно место со Андреа Христоски - Шварц, кое се наоѓа во дворот на црквата црквата „Свети Никола“.
На 19 септември, Беличица горела во пламен. Партизаните на Третиот тетовски партизански одред сториле сѐ за да го спречат злосторството. Разбеснетите балисти влегувале во куќите и ги убивале беспомошните жени, деца, старите лица и ги палеле нивните куќи. Од 42 куќи, 37 изгореле. Покрај куќите, гореле добитокот и луѓето. Во ова страшно и невидено злосторство згаснале 38 животи од кои 21 партизан, меѓу кои бил и Младен Симоски - Требош.
Махајана
Историски, махајанскиот будизам од Индија се проширил во другите азиски земји како Кина, Кореја, Тајван, Виетнам, Јапонија и други земји, а познати облици се Чиста земја и Зен. Бројот на придржувачи кон махајана, на крајот на 20 век изнесувал околу 600 милиони.
Етимилогија
Како што пишува Јан Натје, поимот „махајана“ (во превод „големо возило“) за првпат бил употребен како почесен синоним за „бодисатвајана“ („возило бодисатва“) Според тоа, поимот „махајана“ се јавува како синоним за патот и учењата на бодисатвите. Во врска со тоа, оваа особина претставува основа во махајаната и претставува значајна преломна точка во развојот на оваа традиција.
Најраните текстови за махајаната го содржат поимот „махајана“, употребен како синоним за „бодисатвајана“, но затоа поимот „хинајана“ е споредбено редок во најраните извори. Претпоставената дихотомија меѓу „махајана“ и „хинајана“ може да биде лажна, бидејќи обата поима не биле создадени во однос еден кон друг во ист временски период.
Историја
Времето на настанокот на махајана е меѓу 1 век п.н.е. и 1 век од новата ера. . Махајана, како нов пат, се разликува од постариот огранок, кој се состоел од повеќе школи (теравада, сарвастивада итн.), кои махајанистите збирно го опишале како хинајана или „мало возило“ на спасението. Ова значело дека хинајанските школи изложуваат пат на спасението, кој не е универзален по својата цел и опсег.
Махајанската школа се проширила на северозападот на Индија, во подрачјето кое било под влијание на хеленистичката култура. Тоа, исто така, во 1. век се проширило и на север, во средна Азија, од каде што во 2. век и во Кина. Преку Маниевото учење, овој облик на будизам извршил влијание на христијанството, а особено на неговите гностички струења. Со тек на време, махајана станала преовладувачки облик на будизмот во Индија, а денес се практикува и во Кина, Кореја, Тајван, Виетнам и Јапонија, во кои има развиено нови облици преку Чиста земја и Зен.
Обележја
Едно од обележјата на махајана е истакнувањето на сомилоста повеќе отколку во хинајанската школа, која се одликува со нагласување на мудроста. Следно обележје е истакнувањето на бодисатва како идеал, кон кого сите треба да се стремат, наместо нагласувањето на архат во хинајана. Освен тоа, важно е да се напомене дека махајанскиот будизам, всушност, е будизам, помешан со локалните верувања, за разлика од изворниот хинајански будизам, кој претставува изворно учење на Буда. Тоа е доказ дека будизмот станал само дел од традиционалните религии на државите, во кои се раширил и придонел за нивниот развој. Исто така, во махајанскиот будизам, особено во кинескиот будизам, постои мноштво на локални ликови на Буда, па и богови на кои им е доделено тоа звање, додека во хинајанските будисти за Буда го признаваат само Гаутама Сидарта, а сите останати како обични ученици.Ова прилагодување на будизмот на локалните религии, оди во прилог на мислењето дека будизмот, всушност, е само филозофија, но не и религија.
Во склад со отворениот пристап на школата, од самиот почеток била изразена подготвеност за вклучување во интелектуалните расправи и употребата на заеднички јазик на индиските учени од тоа време (санскрит). Така, настанала верзија на санскритот со која се служеле будистите, наречена пракрит), која меѓу современите јазичари е позната како „хибриден санскрит“. Сеопфатноста на махајана се огледува и во подготвеноста да се усвојат нови идеи, од кои некои се изведени од народната религија, додека други, веројатно, отсликуваат сиилно грчо-римско влијание во северозападна Индија..
Некои следбеници тврдат дека махајана е изопбличување на учењето на Буда. Меѓутоа, махајанисттие укажуваат на тоа дека Гаутама Буда ја прифатил промената како една од основните вистини и дека нивното толкување на будизмот не е поголемо изобличување на дармата, одошто е дабот изобличување на желадот.
NGC 4950
NGC 4950 — спирална галаксија во соѕвездието Кентаур, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4950 се споменува и како ESO 269-47, MCG -7-27-31, DCL 490.
Откривање
Објектот е откриен на 3 јуни 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4950 е од видот SB0. Видливиот сјај со голо око изнесува 13,9 m, а оној во рамките на интервалот од минималната до максималната честота 14,9 m, додека површинскиот сјај изнесува 13,2 m/лм2. NGC 4950 има привидни димензии од 0,9' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 5 м 36,4 с, а неговата деклинација, односно висината на лакот на тој агол, -43° 30' 1"".
Други поделби
Проучување на NGC 4950 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 45294. Во рамките на атласот на длабокото небо, Уранометрија 2000.00, објектот припаѓа на групата означена со бројот 402; додека во Каталогот на основни ѕвезди (GSC) е групиран под бројот 7785. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
NGC 7273
NGC 7273 — леќеста галаксија во соѕвездието Гуштер, заведена во Новиот општ каталог на длабоконебесни тела.
Ролсторф
Ролсторф (Rohlstorf) — општина во округот Зегеберг, во Шлезвиг-Холштајн, Германија.
1753
1753 (Римски бројки) — година според општоприфатениот календар. Тоа била 1753 година од новата ера, 753. од вториот милениум, 53. од XVIII век и четвртта од 1750-тите.
NGC 7273
Објектот бил предмет и на други истражувања, па освен како NGC 7273 се споменува и како MCG 6-49-12, CGCG 514-24, NPM1G +35.0457.
Откривање
Објектот е откриен на 20 септември 1876 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
1753
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 7261 и 7262 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6503 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5513 и 5514 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2506.
NGC 7273
Податоци од набљудување
Според морфолошката класификација на галаксиите, NGC 7273 е од видот S0. Видливиот сјај со голо око изнесува 13,8 m, а оној во рамките на интервалот од минималната до максималната честота 14,8 m, додека површинскиот сјај изнесува 12,7 m/лм2. NGC 7273 има привидни димензии од 0,8' х 0,5'.
1753
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1753 година се протега во 4389 и 4390, додека според второто гледиште, годината трае во текот на 4449 и 4450 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 2296. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1166 и 1167 исламска година.
NGC 7273
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 22 ч 24 м 9,1 с, а неговата деклинација, односно висината на лакот на тој агол, +36° 12' 1"". Положбениот агол на објектот е во износ од 3°.
Други поделби
Проучување на NGC 7273 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 68768. Во рамките на атласот на длабокото небо, Уранометрија 2000.00, објектот припаѓа на групата означена со бројот 123; додека во Каталогот на основни ѕвезди (GSC) е групиран под бројот 2746. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 778.
USB
USB (УСБ) (англ. Universal Serial Bus = „универзална сериска магистрала“) — надворешен приклучок за разни периферни уреди (печатач, глувче, тастатура, мрежна камера, модем итн.). Го карактеризира голема брзина и едноставност во приклучувањето (англ. Plug & Play).
Може да се приклучат до 127 уреди, а усогласувањето на адресите на машинската опрема е автоматско.
Скоро сите лични сметачи направени по 2000 г. имаат USB-влезови (порти) и тоа по неколку, сите вградени на матичната плоча. Може да се додадат и картички кои на себе имаат уште USB-влезови.
Модерна фамилија (ТВ серија)
Современо семејство (анг.Modern Family) — американска комедија која го имала своето прво појавување на „ABC“ на 23 септември, 2009 година. Претставени во шегобиен стил, измислените ликови често зборуваат директно во камерата. Станува збор за Џеј Причет, неговата втора сопруга и посинок, и неговите две деца и нивните семејства. Кристофер Лојд и Стивен Левитан ја измислиле приказната додека споделувале приказни за нивните „современи семејства“.
Серијата била дочекана со позитивни критики и беше следена од 12.600.000 гледачи. Истата била именувана како главен фаворит на 62-то доделување на Еми наградите. Набргу потоа, на 8 октомври 2009 година, било решено да се снима цела сезона од серијата. Серијата доби позитивни критики од критичарите и неколку номинации. Серијата е добитник на Еми награда за Најдобра комедија во последните три години и Еми награда за Најдобра споредна улога во комедија, трипати досега, како и, двапати за Ерик Стоунстрит и еднаш за Тај Барел, како и Најдобра споредна женска улога во комедија ,двапати за Џули Боуен , која исто така, ја освои наградата Златен глобус за најдобра телевизиска серија -мјузикл или комедија.
Концепт
Како што создавачите Кристофер Лојд и Стивен Левитан ги прераскажувале приказните за нивните семејства, им текнало дека приказните може да бидат основа за шоу. Тие започнале да работат на идеја за серија  за семејство надбљудувано во исмејувачки стил. Подоцна одлучиле дека треба да биде приказна за три семејства и нивните искуства; првобитно  серијата била наречена  “Моe американско семејство”.
Преземање
Серијата брзо и станала приоритет на “Американската медиумска компанија” ("ABC"). Пробната епизода дала високи резултати, што резултирало со нарачување на 16 епизоди од страна на мрежата .На серијата и  беше дадена целосна пикап сезона на 8 октомври 2009 година. На 12 јануари 2010 година претседателот на “ABC” Стивен Мекферсон најави дека Современо семејство ќе снима и втора сезона. А третата сезона била нарачана од страна на "ABC", на 10 јануари 2011 година. Серијата била гледана од страна на американците за време на првата сезона за 1.500.000 $. За време на втората сезона се приклучиле десет афилијали на “Fox”. Серијата се емитува во Велика Британија и Република Ирска на “Sky1”.
Снимање
Главното снимање се одвива во Лос Анџелес. Лојд и Левитан, во чиишто акредитации се вклучени и  "Frasier", "Wings", "Just Shoot Me",  се извршни продуценти на серијата, кои се и  главните писатели во нивната Лојд-Левитан продукција. Другите писатели во екипата се Пол Кориген, Самир Гадези, Џо Лосон, Дан O'Шенон, Бред Волш, Каролин Вилијамс, Бил Врубел, Дани Зукер, и Џеф Мортон. Првиот тим на директори ги вклучуваат и Џејсон Винер, Мајкл Спилер, Рандал Ајнхорн, и Крис Кох. Винер е режисер на деветнаесет епизоди од серијата, што го прави еден од најпрофитабилните режисери на серијата.
Глумечка екипа и ликови
Серијата се врти околу три семејства кои се меѓусебно поврзани преку Џеј Причет и неговите деца, Клер и Мичел. Џеј Причет (Ед О'Нил), патријарх, е во брак со многу помлада жена, Глорија (Софија Вергара) - емотивна мајка, која  сама го воспитува нејзиниот син, Мани (Рико Родригес). Клер (Џули Боуен) е домаќинка која е во брак со Фил (Тај Барел), агент за недвижности, кој самиот си се нарекува "кул татко". Тие имаат три деца: Хејли (Сара Хиланд) - стереотипната тинејџерка,  Алекс (Ариел Винтер) - паметното средно дете  и Лук (Нолан Гулд) -  единствениот син;  Мичел (Џеси Тајлер Фергусон) - адвокат и неговиот партнер Камерон (Ерик Стоунстрит) кои имаат посвоено бебе од Виетнам, Лили (Обри Андерсон-Емонс). Во првата сезона, возрасните биле исплатени со сума од околу $ 30.000 до 90.000 $ по епизода.
Серијата, исто така имаше неколку периодични карактери. Рид Јуинг, кој го глуми Дилан, се појавува во неколку епизоди како дечко на Хејли. Фред Вилард исто така гостува во серијата како татко на Фил - Френк Данфи, и беше номиниран за Најдобар глумец - гостин во комедија 62-то доделување Еми наградите, но загуби. Шели Лонг се појавува во првите две сезони како  биолошка мајка  на Клер и Мичел и поранешна сопруга  на Џеј - Диди Причет. Нејтан Лејн се појавува двапати со текот на втората сезона, како надмениот пријател на Камерон и Мичел, Пепер Салцман.
Епизоди
Серијата имаше премиера на 23 септември 2009 во 21:00 часот. Серијата беше избрана за цела сезона од 24 епизоди на 8 октомври 2009 година. На 12 јануари 2010 година, Современо семејство била обновена за втора сезона. Втората сезона премиерно беше емитувана на 22 септември 2010 година. Некаде на половина од втората сезона беше најавена и трета сезона, на 10 јануари 2011 година. Третата сезона премиерно беше емитувана на 21 септември 2011 година. На 10 мај 2012 година, е најавена и четврта сезона од серијата, премиерно емитувана  на 26 септември 2012 година.
Критики
Првата сезона беше пречекана со генерално добри критики. Добивајќи 86 бодови, од вкупно 100. “Entertainment Weekly” и даде 5-, нарекувајќи ја "веднаш препознатлива како најдобра нова есенска серија ". Во критиката на ”Times “, шоуто беше наречено "најсмешната нова семејна комедија на годината ". Таа исто така е споредувана со серијата од 1970 година Soap, во однос на повеќекратните семејни  аспекти. Некои ја споредуваа со “The Office” и “Parks and Recreation”, поради нивната исмејувачка содржина. “BuddyTV” ја нарече втората најдобра серија во 2009, велејќи: "Секој глумец е фантастичен, секое семејство е интересно, и за разлика од многу други серии, не постои слаба алка ". Роберт Кенинг од “IGN” даде оцена 8,9 велејќи дека  е" Одлично" и ја нарече" Едноставно кажано, Современо семејство е една од најдобрите нови комедии на сезоната.
Втората сезона доби позитивни критики, слично на првата сезона. Роберт Бјанко од “USA today” на  новата сезона и даде  четири ѕвезди од четири. Роберт Бјанко во подоцна изјави" Колку и да бече добра првата сезона, втората е уште подобра " позитивно споредувајќи ги ликовите со иние од “Mary Tyler Moore Show”, “The Cosby Show and Friends”. Во текот на втората сезона, “Adweek” ја  именуваше серијата како една од 100 највлијателни ТВ програми. И покрај ова, сезоната доби негативни критики од некои критичари. Ерик Стоунстрит, кој доби пофалби за време на првата сезона, беше критикуван за време на втората сезона за пренагласена глума. Алан Сепинвол го нарече Камерон Такер " кенкава, премногу чувствителна дива ". Од друга страна, Тај Барел доби пофалби за неговиот настап како Фил Данфи во двете сезони.
Третата сезона беше пречекана со различни мислења. Критичарот од “Slant Magazine” ,Питер Свонсен напиша дека додека првата епизода е "трик што обично се чува за петта или шеста сезона на серија која пропаѓа ", следните епизоди "беа подобри, но тие повторно се нерамномерно распоредени". Тој исто така ги критикуваше писателите затоашто се потпираат премногу на" трик епизоди и познати личности, како Дејвид Крос ". Тој на крајот и даде на сезоната 3 од 4 ѕвезди. Џејмс Паркер од “The Atlantic”, рече дека почетокот на третата сезона била " речиси безмилосно смешна  ". Тој ова го сметал за исклучок, со оглед на неговата одбивност кон серии.
Анализи и коментари
Автори на серијата и глумците се согласуваат. "Зборувавме за тоа како мобилните телефони ги уништија сериите, бидејќи никој повеќе не оди на гости ", Авраам Хигинботам му рекол на Фејлер. "Ја прифаќаме технологијата, па затоа е и дел од приказната." Тај Барел е навлечен на теоријата на Фран Лебовиц, дека не постои  друга институција освен медиумите.
Критики и контроверзии
“Modern Family” привлече критики од страна на многу здруженија поради претставувањето на Камерон и Мичел како физички ненаклонети едни со други. Критиката предизвика кампања на “Facebook” во која се бара да им биде дозволено на Мичел и Камерон да се бакнуваат. Како контоверзен одговор, продуцентите објавија соопштение дека во втората сезона епизода ќе има епизода во која ќе се зборува за непријатноста на  Мичел за јавно искажување на емоции. Извршниот продуцент Левитан изјави дека е жално што се појавило ова прашање, бидејќи писателите на шоуто отсекогаш планирале таква сцена ", како дел од природниот развој на шоуто." Во епизодата "Бакнеж" на крајот  се емитува сцена во позадина  со бакнување која привлече пофалби од повеќе критичари.
Во текот на третата сезона, колумнист од “New York Times” Френк Бруни тврдеше дека геј критиките  врз  Камерон и Мичел всушност покажуваат напредок  на хомосексуалците кон општествената  прифатеност. Современо семејство ни дава еден чуден вид на напредок. Друга забележлива критика на “Modern Family” е дека шоуто ги зајакнува улоги на родот  и сексистичките стереотипи. Мишел Хајмоф од “Christian Science Monitor”  ја критикуваше серијата за тоа како жените во серијата се домаќинки, додека мажите во серијата  имаат многу успешна кариера: "Постои разлика меѓу чудни, карактери полни со недостатоци  и оние кои се неспособни за професионален  успех. И кога второспоменатите се од женски род, се добива  сексистичка телевизија, што е исто така многу нереално". Писателката Али Волер ги праша нејзините Твитер следбеници:" Ако “Modern Family” е толку "модерна" тогаш зошто жените немаат работни места? "Други автори  ги зајакнуваат овие критики укажувајќи дека мајките- домаќинки  повеќе не се типични за денешното општество. Според Министерството за труд, 68,9 % од мајките кои се во брак работат или бараат работа.
Спротивно на тоа, Хана Росин ја пофали серијата за тоа дека е една од ретките која  почнала да го поткопува долгогодишниот американски стереотип  за тромави татковци неспособни за управување со ништо дома и покрај тоа што се единствените вработени.
Систем за дигитален маркетинг
Систем за дигитален маркетинг (Digital marketing system - DSM) е метод на централизирана дистрибуција на канали што се користи првенствено од производите на SaaS. Овој метод комбинира систем за управување со содржини (CMS) со централизација и синдикација на податоците низ мрежната, мобилната, социјалната како и на скенираната површина.
Мрежи
Системот за дигитален маркетинг (DMS) се објавува на веб-канали, обично во форма на самостојно мрежно место. Може да управува со кој било дел од веб-процесот, вклучително и веб дизајн, вдомување, регистрација на домен, маркетинг, создавање содржина и други стандардни методи за веб-промоција. Целта на веб-објавувањето е да му се даде на корисникот дигитален „дом“ на мрежата, каде што пристигнуваат клиенти, гости, обожаватели и други прелистувачи како одредиште. Другите методи на дигитален маркетинг често функционираат за движење на сообраќајот до веб-каналот.
Пример за SaaS ситем за дигитален маркетинг е HubSpot.
Друштвени медиуми
Преку системот за дигитален маркетинг може да се објавува на популарните социјални канали, вклучувајќи ги Фејсбук, Твитер и Инстаграм како средство за комуникација со обожаватели, пријатели, следбеници и клиенти и движење на сообраќај кон мрежната страница на корисникот. Објавувањето на социјалните прежи може да биде во форма на ажурирање на статусот, текстуална порака, „твит“, фотографија, видео и многу други средства за социјална комуникација. Идејата е да се најдат прелистувачи во социјалните простори кои инаку не би биле таргетирани.
Мобилени уреди
Преку системот за дигитален маркетинг може да се објавува на мобилни уреди, нудејќи уникатна содржина прилагодена за тие уреди, како што се телефоните iPhone, iPad и Android. Објавувањето на мобилни телефони често има форма на мрежно место прилагодено за мобилни уреди, со поголема навигација и почист кориснички интерфејс. Овојвид на објавување исто така може да вклучува „апликации“ за уреди кои ги поддржуваат, „push“ известувања и СМС- маркетинг.
Игрите е исто така нова форма на дигитален маркетинг, каде што се создаваат игри соодветни за одреден бренд. Се користат со поголема навигација и интерфејс. Тоа е клучниот фактор кога е вклучена објавата за мобилни телефони во рамките на услугите.
Скенирана површина (QR код)
Во скенираните површини можат да спаѓаат таблет компјутерот, издавачки материјали, ТВ и други медиуми. QR-кодот овозможува користење на традиционалните маркетинг канали за нова дигитална трансформација. Брзото скенирање на QR-кодот може да ги насочи гледачите директно до информациите што им се потребни, без да трошат време на прелистување и пребарување, а највредниот метод за користење на скенирање на QR-кодот е врската со потрошувачката корпа (purchase basket).
Near field комуникација (Near fiield communication - NFC) е растечка технологија што се користи при споделување на информации, односно трансакции во готовина, информации за пристап и други лични информации.
Предизвик за приватност
Дигиталниот маркетинг се смета за предизвик за приватноста затоа што информациите на потрошувачите се пребаруваат, собираат и се користат во процесот на дигитален маркетинг без свесност на потрошувачите. Приватноста на клиентите е важна затоа што е поврзана со согледуваната вредност, задоволството, лојалноста на клиентите, нивната доверба кон компанијата и перформансите на компанијата.
Видови на информации
Основни информации:
Во традиционална смисла, приватните информации главно вклучуваат: пол, возраст, образование, семејна состојба и други основни информации.
Во мрежното општество, приватните информации исто така вклучуваат персонализирани дигитални информации, како што се лозинки на сметки.
Информации за активност
Приватни информации се однесуваат на историјата на прелистување, евиденција за купување, локација, социјални активности и така натаму.
Нелегална употреба на информации
Во моментов, дискусијата за последиците од прашањата на приватноста предизвикана од технологијата на дигитален маркетинг сѐ повеќе се фокусира на можноста за нелегална употреба на информации. Информациите за потрошувачите можат да станат добра кои ќе се разменуваат или тргуваат без знаење и овластување на потрошувачот.
Однос на клиент
Некои клиенти имаат тенденција да ги изберат другите поволни услови наспроти правото на приватност. Многу докази покажуваат дека некои клиенти се подготвени да им дозволат на трговците да ги користат своите лични информации, ако можат да добијат за возврат, дури и само мали награди, иако се грижат дека нивната приватност може да биде нарушена. Покрај тоа, дигиталниот маркетинг им овозможува на луѓето погодност. Во умовите на некои клиенти, оваа погодност е поважна од нивната приватност, особено за тинејџерите. Во секој случај, повеќето луѓе се многу загрижени дали нивната приватност е заштитена.
Надзор и администрација
Маркетингот со давање дозвола се чини дека е добар начин за решавање на правни прашања и прашања за приватност. Нуди соодветен начин да им се дозволи на трговците да се поврзат со клиенти. Потрошувачите можат да даваат лиценци само на неколку трговци кои се избрани од голем број трговци. Маркетингот за дозволи има за цел да направи дигиталниот маркетинг да одговара на барањата на законот и да им обезбеди на потрошувачите автономија на информации. Другото решение е трговците да објавуваат инфомации за приватност со цел да промовираат транспарентност и отчетност.
Општата регулатива за заштита на податоците (GDPR) е пример што ги исполнува горенаведените барања. Таа утврдува дека трговците можат да собираат информации за клиенти само за специфични, јасни и легитимни цели и да се справуваат со нив само на фер, транспарентен и законски начин и трговците мораат да ги штитат овие податоци. Клиентите треба да бидат информирани како ќе се користат нивните податоци, какви ќе бидат ефектите и другите релевантни информации во концизен, лесен за разбирање и отворен начин со цел да можат јасно да утврдат дали е потребно да се даде овластување или не. Освен правото да бидат информирани, оваа регулатива исто така им обезбедува на клиентите уште седум други права, како што се правото на пристап, право на бришење, право на ограничување на обработката, право на приговор и воспоставува соодветен систем на отчетност.
Црква „Св. Ѓорѓи“ - Бањане
Свети Ѓорѓи — главна селска црква во скопското село Бањане. Прогласена е за споменик на културата на Македонија.
Историја
Како што е наведена и на натписот над влезот во црквата, градбата потекнува од 1549 година. Таа е завршена во време на султанот Сулејман.
Архитектура
Градбата на црквата е добро зачувана. Нејзините димензии се 7,20 × 3,90 метри. Таа е еднокорабна црква, изградена од добро обработен делкан камен, оживеана со редови тули, по принципот на старите византиски градби и засводена со полуцилиндричен свод. На нејзината источна страна се наоѓа тристрана апсида.
Во 1856 година, на западната страна бил доѕидан еден широк трем, за што постои натпис над вратата од ктиторот Петар Каовче.
Фрескоживопис
Црквата поседува фрескоживопис. Својот живопис го добила истата година кога и завршена нејзината градба, односно во 1549 година.
Самиот фрескоживопис се одликува со високи уметнички квалитети. Сепак, авторот на живописот не се знае, но неспорно припаѓа на групата на најталентирани сликари од тоа време. Неговото сликање е смело и динамично, со богат колорит и особено внимавал на обработката на ткаенините, што е многу редок случај. Воедно, композициските проблеми се добро решени, а одделни детали се работени со многу фантазија и грижливост. Фреските во црквата може да се споредат со најубавите современи остварувања на подоцнежните творби од Света Гора и од Костур.
На север, покрај самиот олтар, е насликан Христос со сакос и омофор врз кои се сликани серафими. Богородица е насликана со круна на главата, додека Свети Јован држи крст и свиток, заедно со својата глава на послужавник. Од двете страни на Христос е испишан текстот од 92. псалм.
Во 1846 година бил изведен нов живопис во црквата од страна на Дичо Зограф. На северниот и западниот ѕид насликал светители во цел раст, додека на западната страна најголемо внимание привлекува композицијата „Страшниот суд“, која зафаќа половина од насликаниот простор. Токму оваа композиција е занимлива и го привлекува вниманието поради тоа што на нејзе се наоѓа насликан и Александар Македонски.
Иконостас
Во зимата 1845-1846 година, Дичо Зограф и неговите помошници, ги изработиле престолните икони за самиот иконостас. Воедно, тој ги изработил и иконите на апостолите со композицијата на дејзисот и празничните икони.
Дела на Дичо Зограф
Космос-861
Космос-861 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 21 октомври 1976 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,6 минути, додека аголот на наклонетост на орбиталната рамнина во однос на рамнината на екваторот изнесувала 64,9°. Најголемото растојание од Земјата го достигнал на 263 км, а најмалото на 250.
Трка Абу Даби
Трка Абу Даби — велосипедска трка во и околу Абу Даби, Обединети Арапски Емирати, која се одржува секоја година од 2015.
Историја
Во 2015 година, UCI ја организирала првата „Меѓународна велосипедска гала“ вечерта на затворањето на трката како прослава за крај на сезоната. Организаторите ја изразиле желбата да се приклучат на Светската турнеја. Во 2016 година започнала два дена по велосипедската гала, една недела по Светското друмско првенство во Катар.
Третото издание на трката била додадено на Светската турнеја 2017 и требало да се одржи на почетокот на сезоната, во февруари 2017.
Тек
Првите две изданија на трката биле составени од четири етапи; три од нив биле рамни и подобни за спринтерите и една со планинска завршница на Џабал Хафит. Завршната етапа е на тркалиштето околу Јас Марина, која се одржува на самрак.
Географија на Украина
Украина е втората најголема земја во Европа. Нејзините различни региони имаат различни географски одлики, кои се движат од висорамнини до низини.
Географска положба
Украина има стратешка положба во Источна Европа, граничејќи се со Црното Море на југ, со Полска, Словачка и Унгарија на запад, со Белорусија на север, со Молдавија и Романија на југозапад и со Русија на исток.
Земја
Вкупната површина на Украина е 603.550 км2. Вкупната должина на границите на Украина изнесува 4.558 километри. Должините на границите со секоја земја се: Белорусија 891 км, Унгарија 103 км, Молдавија 939 км, Полска 428 км, Романија 169 км на југ и 362 км на запад, Русија 1576 км и Словачка 90 км. Исто така, Украина има крајбрежје во должина од 3.783 км.
Поголемиот дел на Украина се состои од плодни низини (или степи) и висорамнини. Во поглед на користењето на земјата, 58% во Украина се смета за обработливо земјиште; 2% се користи за постојани посеви, 13% за постојани пасишта, 18% за шуми и дрва и 9% за други намени.
Планините доминираат во западниот дел на земјата и околу Азовското Море. Во западниот дел се наоѓаат Карпатите и пониски планини од Донецкиот Венец близу Азовското Море. Највисоката точка во Украина е врвот Говерла со 2.061 метар.
Височина
Поголемиот дел на Украина се состои од низини со просечна височина од 175 метри надморска височина. Тие се опкружени од планини во западниот дел и крајниот југ. Голем дел од овие низини припаѓаат на Источноевропската Низина.
Дел од висорамнините се Волин-Подилја и Днестар (на десниот брег на реката Днепар) на запад, југозападните делови на Централноруските Висорамнини на кои се протега границата со Русија на исток и Донецкиот венец и Азовската висорамнина близу Азовското Море.
Население
Според пописот, вкупното население во Украина е околу 44.800.000 жители. Густината на населеноста е 77 жители/км2.
Хидрографија
Територијата на Украина се граничи со водите на Црното Море и Азовското Море. 90% од реките се дел од двете морски сливни подрачја. Неколку реки се дел од сливот на Балтичкото Море. Поголеми реки во Украина се: Десна, Днепар, Днестар, Дунав, Припјат, Северски Доњец и Јужен Буг.
Клима
Украина има умерено-континентална клима со студени зими и релативно топли лета. Климата во Украина е под влијание на влажниот воздух од Атлантскиот Океан. Врнежите во Украина не се рамномерно распространети, па така западниот и северниот дел на земјата имаат големи врнежи, додека многу помалку има на исток и југоисток. Јуни и јули се обични највлажните месеци, додека февруари е обично најсув месец. Зимите се движат од студени долж Црното Море до многу студени во внатрешноста; летата се топли низ поголемиот дел на земјата и многу топли на самиот југ.
1331 п.н.е.
1331 п.н.е. — година според општоприфатениот календар. Тоа била 1331. година пред новата ера, 331. од вториот милениум п.н.е., 31. од 14 век п.н.е. и втора од 1330-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4177 и 4178 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3419 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2429 и 2430 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 578 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1331 година се протега во 1305 и 1306, додека според второто гледиште, годината трае во текот на 1365 и 1366 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 788 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 2012 и 2011 исламска година пред хиџра.
Плоштад „Нова Југославија“
Плоштад „Нова Југославија“, познат и како Градски плоштад — главниот плоштад во Куманово, Македонија. Тој е со површина од околу 4,000 м2.